2021 m. liepos 16 d.

Preliminariosios sutarties Nr. 15R-177

1 priedas

**TECHNINĖ SPECIFIKACIJA**

Pirkimo objektas– Lietuvos viešojo saugumo ir pagalbos tarnybų skaitmeninio mobiliojo radijo ryšio tinklo (toliau – SMRRT) naujos įrangos talpinimo paslauga. SMRRT naujos įrangos talpinimo paslauga susideda iš SMRRT komponentų komplektų talpinimo objekte, nurodytų techninės specifikacijos priede „Talpinamų SMRRT komponentų komplektų sąrašas“, ir techninėje specifikacijoje nurodytų sąlygų įgyvendinimo.

Kadangi perkančioji organizacija valdo ypatingos svarbos informacinę infrastruktūrą, vadovaujantis Viešųjų pirkimų įstatymo 37 str. 2 d., siūlomos paslaugos neturi kelti grėsmės nacionaliniam saugumui. Perkančioji organizacija, turi teisę laikyti, kad tiekėjo siūlomos paslaugos kelia grėsmę nacionaliniam saugumui, kai Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti sandoris neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu. Jeigu Lietuvos Respublikos Vyriausybė priims sprendimą, kad sandoris neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu, tiekėjo pasiūlymas bus atmestas.

Pirkimo objektas – 1 pirkimo objekto dalis. SMRRT komponentų komplektų talpinimo vieta – Luokės mstl. Telšių r. arba jo apylinkių teritorijoje, bet ne toliau kaip 6 km nuo jo centro su koordinatėmis: 55.891678, 22.526868 (WGS).

Reikalavimai tiekėjo teikiamoms paslaugoms (tiekėjo įsipareigojimai):

|  |  |
| --- | --- |
| Eil. Nr. | Reikalavimas |
| 1. | Užtikrinti techninės specifikacijos priede – Talpinamų Lietuvos viešojo saugumo ir pagalbos tarnybų skaitmeninio mobiliojo radijo ryšio tinklo (toliau – SMRRT) įrangos sąraše nurodytiems SMRRT komponentų komplektams (tiems, kuriems teikėjas siūlo teikti paslaugas) ne blogesnius nei nurodyta elektros galios, antenų talpinimo aukščio, reikalavimus, galimybę patalpinti ne mažesnį nei nurodyta antenų skaičių, taip pat bazinę radijo ryšio stotį (kur yra nurodyta Talpinamų SMRRT komponentų komplektų sąraše). |
| 2. | Užtikrinti, kad visą sutarties laikotarpį Teikėjas neblogins SMRRT įrangos eksploatavimo sąlygų (nekeis komponentų komplektų montavimo aukščio, antenų krypties nesuderinus su Perkančiąja organizacija, nesudarys kitų kliūčių SMRRT komponentams eksploatuoti). |
| 3. | Užtikrinti, kad SMRRT įranga bus aprūpinama elektros energija, kurios patikimumo kategorija ne žemesnė kaip 3-ia. |
| 4. | Užtikrinti iš anksto, bet ne vėliau kaip prieš 15 (penkiolika) dienų Perkančiosios organizacijos informavimą apie planuojamus Tiekėjo infrastruktūros objektų remonto darbus, galinčius trukdyti perkančiajai organizacijai naudotis SMRRT įranga. |
| 5. | Nustačius incidentą, avariją arba tikėtiną galimybę jiems įvykti vietoje, kur patalpinta SMRRT įranga, nedelsiant pranešti Perkančiosios organizacijos atsakingam asmeniui apie tai, o avariniais atvejais nedelsiant skirti savo atstovą avarijos vietos apžiūrai atlikti ir leisti Perkančiajai organizacijai imtis veiksmų avarijos pasekmėms likviduoti, užtikrinti per įmanomai trumpiausią laiką patekimą į objektą, kur patalpinta SMRRT įranga. |
| 6. | Neatlygintinai ir netrukdomai užtikrinti Perkančiosios organizacijos atstovų ir trečiųjų asmenų, su kuriais perkančioji organizacija yra sudariusi sutartis dėl SMRRT įrangos priežiūros paslaugos teikimo, atstovų patekimą į objektą 24 (dvidešimt keturias) valandas per parą, 7 (septynias) dienas per savaitę, per įmanomai trumpiausią laiką, tačiau ne vėliau kaip per 4 (keturias) darbo valandas nuo Perkančiosios organizacijos kreipimosi į Tiekėjo atstovą momento, laikantis Tiekėjo nustatytų patekimo į objektą ir darbų atlikimo objekte sąlygų. |
| 7. | Dėl Tiekėjo arba tiekėjo interesais veikiančių trečiųjų asmenų kaltės visiškai (nepataisomai) sugadinus, sunaikinus ar praradus objekte patalpintą ir naudojamą SMRRT įrangą, teisės aktų nustatyta tvarka atlyginti Perkančiajai organizacijai sugadintos, sunaikintos ar prarastos SMRRT įrangos likutinę vertę, o jeigu sugadintą SMRRT įrangą įmanoma suremontuoti – atlyginti Perkančiajai organizacijai visas protingas su sugadintos SMRRT įrangos remontu susijusias išlaidas. |
| 8. | Bendradarbiauti ir tarpininkauti Perkančiajai organizacijai vykdant veiklą, susijusią su leidimų, sutikimų suderinimų ar kitos formos dokumentų gavimu SMRRT įrangos veiklai užtikrinti. |
| 9. | Paslaugų teikėjas, visą sutarties galiojimo laikotarpį, privalo užtikrinti teikiamų paslaugų atitiktį organizaciniams ir techniniams kibernetinio saugumo reikalavimams. |

PRIDEDAMA. Preliminariosios sutarties techninės specifikacijos talpinamų SMRRT komponentų komplektų sąrašas, 2 lapai.

|  |  |
| --- | --- |
| **UŽSAKOVAS**  **Informatikos ir ryšių departamentas**  **prie Lietuvos Respublikos vidaus**  **reikalų ministerijos**  Direktorius  A. V.  Tomas Stankevičius | **PASLAUGŲ TEIKĖJAS**  **UAB „Teletower“**  Generalinis direktorius  A. V.  Marius Pilinka |